ราชวงศ์ซัคเซิน-โคบวร์คและโกทา

**ราชวงศ์ซัคเซิน-โคบวร์คและโกทา** (; ) เป็นราชวงศ์เชื้อสายเยอรมัน เดิมมีถิ่นปกครองอยู่ในแคว้นซัคเซิน-โคบวร์คและโกทา หนึ่งในเครือดัชชีแอร์เน็สท์ ซึ่งเคยตั้งอยู่ในบริเวณที่เป็นรัฐทือริงเงินและรัฐไบเอิร์นในปัจจุบัน ราชวงศ์ซัคเซิน-โคบวร์คและโกทาถูกก่อตั้งโดยแอ็นสท์ อันโทน ดยุกที่ 6 แห่งซัคเซิน-โคบวร์ค-ซาลเฟ็ลท์ โดยแยกออกมาจากราชวงศ์เว็ททีน 

ราชวงศ์ซัคเซิน-โคบวร์คและโกทาได้ขึ้นครองราชบัลลังก์สหราชอาณาจักรผ่านทางเจ้าชายอัลเบิร์ต ซึ่งทรงเสกสมรสกับสมเด็จพระราชินีนาถวิกตอเรียในปี ค.ศ. 1840 อย่างไรก็ตาม ความขัดแย้งกับเยอรมนีในช่วงสงครามโลกครั้งที่หนึ่ง ทำให้พระเจ้าจอร์จที่ 5 ทรงเปลี่ยนชื่อราชวงศ์ในอังกฤษเสียใหม่เป็นราชวงศ์วินด์เซอร์ในปี ค.ศ. 1917 ในประเทศเบลเยียมก็มีการเปลี่ยนชื่อราชวงศ์หลังสงครามเช่นกัน โดยเปลี่ยนไปใช้  (แห่งเบลเยียม) ในปี ค.ศ. 1920

## ระเบียงภาพ

ไฟล์:Coburg Heiligkreuzkirche 08.jpg|ตราแผ่นดินของดัชชีซัคเซิน-โคบวร์ค-ซาลเฟ็ลท์ (1736) บนเพดานปูนปั้นของโบสถ์โฮลีครอส เมืองโคบวร์ค
ไฟล์:At Hyde Park 2023 032.jpg|เจ้าชายอัลเบิร์ตเป็นผู้เชื่อมโยงราชวงศ์ซัคเซิน-โคบวร์คและโกทาขึ้นสู่ราชบัลลังก์สหราชอาณาจักรในปี ค.ศ. 1901 เมื่อพระโอรสของพระองค์ เอ็ดเวิร์ดที่ 7 ขึ้นครองราชย์ ราชวงศ์นี้ต่อมาได้รับการเปลี่ยนชื่อเป็นราชวงศ์วินด์เซอร์โดยจอร์จที่ 5 ในปี ค.ศ. 1917
ไฟล์:Queen Victoria surrounded by her family - Coburg, 1894 (1 of 2).jpg|สมเด็จพระราชินีนาถวิกตอเรียในเมืองโคบวร์ค ในเดือนเมษายน ค.ศ. 1894 เธอได้กลับมาพบกับญาติพี่น้องทุกคนอีกครั้ง


## สาขา

### สาขาหลัก

#### ดยุก 1826 ถึง 1918
* แอ็นสท์ที่ 1 (1826–1844)
* แอ็นสท์ที่ 2 (1844–1893)
* อัลเฟรท (1893–1900)
* คาร์ล เอดูอาร์ท (1900–1918)

#### ประมุขแห่งราชวงศ์ ตั้งแต่ 1918
* คาร์ล เอดูอาร์ท (1918–1954)
* ฟรีดริช โยเซียส (1954–1998)
* อันเดรียส (1998–2025)
* ฮูร์แบร์ตุส (2025–ปัจจุบัน)

### สาขาซัคเซิน-โคบวร์คและโกทา-โคฮารี

#### ราชอาณาจักรโปรตุเกส

[thumb|ตราแผ่นดินประจำ[พระเจ้าฟือร์นังดูที่ 2 แห่งโปรตุเกส ของราชวงศ์ซัคเซิน-โคบวร์คและโกทา]]
* เปดรูที่ 5 (1853–1861)
* ลูอิชที่ 1 (1861–1889)
* การ์ลุชที่ 1 (1889–1908)
* มานูแวลที่ 2 (r. 1908–1910, d.1932)


ไฟล์:35- Rei D. Manuel II - O Patriota.jpg|พระเจ้ามานูแวลที่ 2 แห่งโปรตุเกส (r. 1908–1910, d. 1932)


#### อาณาจักรซาร์บัลแกเรีย
[thumb|ตราแผ่นดินประจำ[ราชอาณาจักรบัลแกเรีย|อาณาจักรซาร์บัลแกเรีย ของราชวงศ์ซัคเซิน-โคบวร์คและโกทา]]
* เฟอร์ดินานด์ที่ 1 (1887–1918)
* บอริสที่ 3 (1918–1943)
* ซีเมออนที่ 2 (1943–1946)


ไฟล์:Simeon Sakskoburggotski.jpg|พระเจ้าซาร์ซีเมออนที่ 2 แห่งบัลแกเรีย (r. 1943–1946)


### พระมหากษัตริย์แห่งชาวเบลเยียม

[thumb|ตราแผ่นดินประจำ[พระมหากษัตริย์เบลเยียม|พระมหากษัตริย์แห่งชาวเบลเยียม ในแบบของราชวงศ์ซัคเซิน-โคบวร์คและโกทา ฉบับปรับปรุง ค.ศ. 2019]]
สาขาเบลเยียมเริ่มนับจากเลออปอล พระโอรสพระองค์เล็กของฟรันทซ์ ดยุกแห่งซัคเซิน-โคบวร์ค-ซาลเฟ็ลท์ โดยหลังจากการเข้ารีตมาทรงนับถือนิกายโรมันคาทอลิกเพื่อรับราชสมบัติเป็นพระมหากษัตริย์แห่งชาวเบลเยียม สาขาเบลเยียมล้วนนับถือนิกายโรมันคาทอลิก
* เลออปอลที่ 1 (1831–1865)
* เลออปอลที่ 2 (1865–1909)
* อัลแบร์ที่ 1 (1909–1934)
* เลออปอลที่ 3 (1934–1951)
* โบดวง (1951–1993)
* อัลแบร์ที่ 2 (1993–2013)
* ฟีลิป (2013–ปัจจุบัน)

#### ราชวงศ์แห่งเบลเยียม
เนื่องจากสงครามโลกครั้งที่หนึ่งในช่วงปี ค.ศ. 1920-1921 ทำให้ราชวงศ์สาขาเบลเยียมนั้นไม่สามารถเปลี่ยนมาเป็น "แห่งเบลเยียม" ได้ทัน และสัญลักษณ์โล่แห่งซัคเซินประจำราชวงศ์เว็ททีนได้ถูกถอดไปจากตราแผ่นดินของเบลเยียม ต่อมาในปี ค.ศ. 2017 "แห่งซัคเซิน-โคบวร์คและโกทา" ได้ถูกนำมาใช้เป็นสร้อยพระนามให้กับพระราชวงศ์ทุกพระองค์ที่สืบราชสกุลต่อจากพระเจ้าเลออปอลที่ 1 ยกเว้นในกรณีของสมเด็จพระราชาธิบดี สมเด็จพระราชินี เจ้าหญิงอัสตริดแห่งเบลเยียม (พระเชษฐภคินี) เจ้าชายโลร็องแห่งเบลเยียม (พระอนุชา) ซึ่งยังคงใช้ "แห่งเบลเยียม" เป็นสร้อยพระนามดังเดิม ดังนั้นพระโอรสธิดาในอาร์ชดัชเชสแห่งออสเตรีย-เอสเตจะไม่ได้ใช้สร้อยพระนาม "แห่งซัคเซิน-โคบวร์คและโกทา" แต่ใช้ "แห่งออสเตรีย-เอสเต" ตามพระบิดาแทน โดยตราโล่แห่งซัคเซินนั้นถูกเชิญกลับมาใช้ในตราแผ่นดินเบลเยียมตั้งแต่ปี ค.ศ. 2019 เป็นต้นมา


ไฟล์:Belgian King Philippe and Queen Mathilde.JPG|สมเด็จพระราชาธิบดีฟีลิปแห่งเบลเยียม กับ สมเด็จพระราชินีมาตีลด์แห่งเบลเยียม
ไฟล์:Bruxelles palais royal.JPG|พระราชวังหลวงบรัสเซลส์
ไฟล์:0 Château Royal de Laeken 2.JPG|พระราชวังลาเกิน


### สหราชอาณาจักร

[thumb|ตราแผ่นดินประจำ[เจ้าชายแห่งเวลส์ของเอ็ดเวิร์ดแห่งซัคเซิน-โคบวร์คและโกทา ชาว"โคบวร์ค"คนแรกที่ได้กลายเป็น พระมหากษัตริย์แห่งสหราชอาณาจักร ในพระนาม เอ็ดเวิร์ดที่ 7 ในปี ค.ศ. 1901]]
สาขาสหราชอาณาจักรก่อตั้งขึ้นโดยสมเด็จพระเจ้าเอ็ดเวิร์ดที่ 7 พระโอรสองค์โตของสมเด็จพระราชินีนาถวิกตอเรีย กับ เจ้าชายอัลเบิร์ตแห่งซัคเซิน-โคบวร์คและโกทา ต่อมาสมเด็จพระเจ้าจอร์จที่ 5 พระโอรสองค์โตของสมเด็จพระเจ้าเอ็ดเวิร์ดที่ 7 ได้ทรงเปลี่ยนชื่อราชวงศ์นี้เป็นวินด์เซอร์ในปี ค.ศ. 1917
* เอ็ดเวิร์ดที่ 7 (1901–1910)
* จอร์จที่ 5 (1910–1936)
* เอ็ดเวิร์ดที่ 8 (มกราคม–ธันวาคม 1936)
* จอร์จที่ 6 (1936–1952)
* เอลิซาเบธที่ 2 (1952–2022)
* ชาลส์ที่ 3 (2022–ปัจจุบัน)


ไฟล์:Albert Edward, Prince of Wales - Oct 1900 Camera Craft.jpg|สมเด็จพระเจ้าเอ็ดเวิร์ดที่ 7 (r. 1901–1910)
ไฟล์:1910 Buckingham Palace.png|พระราชวังบักกิงแฮม ในปี ค.ศ. 1910
ไฟล์:Windsor Castle postcard.jpg|ปราสาทวินด์เซอร์ ในปี ค.ศ. 1907


## อ้างอิง


หมวดหมู่:ราชวงศ์เว็ททีน
หมวดหมู่:ตระกูลขุนนางเยอรมัน
หมวดหมู่:ตระกูลขุนนางเบลเยียม
หมวดหมู่:ตระกูลขุนนางบัลแกเรีย